Document ID: 31994D0942

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1994 σχετικά με την κοινή δράση που ενεκρίθη από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (94/942/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο Ι.3,
τους γενικούς προσανατολισμούς του Ευρωπαϊκού Συμβουλίου της 26ης και 27ης Ιουνίου 1992,
ΑΠΟΦΑΣΙΖΕΙ:
Άρθρο 1
Για λόγους προστασίας των βασικών συμφερόντων ασφάλειας των κρατών μελών και τήρησης των διεθνών υποχρεώσεών τους, θεσπίζεται κοινή δράση ελέγχου της εξαγωγής από την Κοινότητα αγαθών δυναμένων να έχουν τόσο πολιτική όσο και στρατιωτική χρήση, στο εξής καλούμενα «αγαθά διπλής χρήσης».
Η παρούσα απόφαση και ο κανονισμός (ΕΚ) αριθ. 3381/94 του Συμβουλίου της 19ης Δεκεμβρίου 1994 για τη θέσπιση κοινοτικού μηχανισμού ελέγχου των εξαγωγών αγαθών διπλής χρήσης (1) αποτελούν ενιαίο σύστημα, στο οποίο συμμετέχουν σύμφωνα με τις αντίστοιχες αρμοδιότητες το Συμβούλιο, η Επιτροπή και τα κράτη μέλη.
Άρθρο 2
Ο κατάλογος των αγαθών διπλής χρήσης περιέχεται στο παράρτημα I και ισχύει για τις ανάγκες του άρθρου 3 παράγραφος 1 και του άρθρου 19 παράγραφοι 1α και 2 του κανονισμού (ΕΚ) αριθ. 3381/94.
Άρθρο 3
Ο κατάλογος των προορισμών στον οποίο ισχύουν οι διατάξεις του άρθρου 6 παράγραφος 1α, του κανονισμού (ΕΚ) αριθ. 3381/94 περιέχεται στο παράρτημα II.
Άρθρο 4
Οι κατευθυντήριες γραμμές που πρέπει να λαμβάνονται υπόψη για τις ανάγκες του άρθρου 8 του κανονισμού (ΕΚ) αριθ. 3381/94 περιέχονται στο παράρτημα III.
Άρθρο 5
Ο κατάλογος των αγαθών στα οποία εφαρμόζονται οι διατάξεις του άρθρου 19 παράγραφος 1 β, του κανονισμού (ΕΚ) αριθ. 3381/94 περιλαμβάνεται στο παράρτημα IV.
Άρθρο 6
Ο κατάλογος των αγαθών και των κρατών μελών στα οποία εφαρμόζονται οι διατάξεις του άρθρου 20 παράγραφος 1 του κανονισμού (ΕΚ) αριθ. 3381/94 περιλαμβάνεται στο παράρτημα V.
Άρθρο 7
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων την ίδια ημέρα με τον κανονισμό (ΕΚ) αριθ. 3381/94.
Ενδεχόμενες μεταγενέστερες τροποποιήσεις της παρούσας απόφασης θα δημοσιευθούν επίσης στην Επίσημη Εφημερίδα των Ευρωπαϊκών Κοινοτήτων.
Άρθρο 8
Η παρούσα απόφαση αρχίζει να ισχύει από τη δημοσίευσή της.
Εφαρμόζεται από την 1η Μαρτίου 1995.
Βρυξέλλες, 19 Δεκεμβρίου 1994.

Labels: 7
3
15
5